קוריאהקוריאה זהו שם קוריאני; שם המשפחה הוא ג'ונג. 

**ג'ונג הו-סוק** (בקוריאנית: **정호석**; נולד ב-18 בפברואר 1994), המוכר בשם הבמה **ג'יי-הופ** (**J-Hope**), הוא ראפר, זמר יוצר, רקדן, פזמונאי ומפיק מוזיקלי דרום קוריאני. בשנת 2013 הופיע לראשונה כחבר בלהקת הבנים הדרום קוריאנית BTS תחת חברת התקליטים ביג היט אנטרטיינמנט.
הוא הוציא את מיקסטייפ הסולו הראשון שלו "Hope World" בשנת 2018. האלבום זכה לקבלת פנים חיובית מצד המבקרים, והגיע לשיא במקום ה-38 בבילבורד 200 בארצות הברית, מה שהפך את ג'יי-הופ לאמן הסולו הקוריאני עם הדירוגים הגבוהים ביותר עד אז. הוא הפך לחבר הראשון ב-BTS שנכנס לבילבורד הוט 100 כסולן בשנת 2019, כאשר הסינגל שלו, "Chicken Noodle Soup" בהשתתפות הזמרת בקי ג'י, הופיע לראשונה במקום ה-81 במצעד. בשנת 2022 פרסם ג'יי-הופ את אלבום האולפן הראשון שלו, Jack in the Box (אנ').

ביוגרפיה והשכלה
---------------

ג'יי-הופ נולד ב-18 בפברואר 1994 במחוז בוק, גוואנגג'ו, קוריאה הדרומית, וגר עם הוריו ואחותו הגדולה יונג ג'י-וו.

במרץ 2019 נרשם ללימודים באוניברסיטת האניאנג לסייבר (אנ') לתוכנית לתואר שני במנהל עסקים בפרסום ומדיה. קודם לכן סיים את לימודיו באוניברסיטה העולמית לסייבר עם תואר בשידור ובידור.

קריירה
------

### 1994 – 2012: התחלה

לפני הופעת הבכורה עם BTS, ג'יי-הופ היה חלק מצוות ריקוד מחתרתי בשם נאורון ולמד ריקוד באקדמיית גוואנגג'ו למוזיקה במשך שש שנים - מכיתה ד' ועד לשנתו הראשונה בתיכון, אז חתם בביג היט אנטרטיינמנט. הוא השלישי שהצטרף ללהקה אחרי RM ושוגה. הוא היה ידוע יחסית בכישורי הריקוד שלו, וזכה בפרסים מקומיים שונים, כולל מקום ראשון בתחרות ריקוד ארצית ב-2008. הריקוד שלו הוביל בסופו של דבר לעניין בשירה, והוא נבחן כדי להפוך לחניך אליל קוראני. בהיותו חניך, ג'יי-הופ הופיע כרקדן בקליפ "Im Da One" של הזמר והשחקן ג'ו קוון (אנ') מהלהקה הקוריאנית 2AM והשתתף כראפר בשיר "Animal" שפורסם ב-2012.

### 2013 – הווה: BTS

 ערך מורחב – **BTS**  

ב-13 ביוני 2013, ג'יי-הופ ערך את הופעת הבכורה שלו כחבר ב-BTS ב-*M! Countdown (אנ')*. הוא היה החבר השלישי שהצטרף לקבוצה כחניך אחרי RM ושוגה.

תחת שם הלהקה, ג'יי-הופ ביצע ארבעה שירי סולו: "Intro: Boy Meets Evil", "Mama", "Trivia 起: Just Dance" ו-"Outro: Ego". השניים הראשונים יצאו בשנת 2016 כחלק מאלבום האולפן השני של BTS, *Wings*. מבחינת ליריקה, "Boy Meets Evil" עסק ב"מחשבותיו של ילד המתמודד עם הרוע המפתה" והציג לראווה את יכולות הראפ של ג'יי-הופ, בעוד "Mama" תואר כ-"היפ-הופ מוזר" המדבר על הערכה שלו לאמו ועל היותה השראה בשבילו. "Just Dance", שיצא ב-2018 כחלק מאלבום האוסף השלישי של הלהקה *Love Yourself: Answer*, תואר כשיר "היפ הופ פאנקי". "Outro: Ego", גם הוא שיר אופטימי ו"פאנקי", מתוך אלבום האולפן הרביעי שיצא בשנת 2020, *Map of the Soul: 7*, מדבר על הקריירה של ג'יי-הופ ועל ההחלטות והקשיים איתם התמודד במשך השנים, השיר מתייחס גם ל"דיכוטומיה בין הדמות הבימתית שלו לזהות איתה נולד".

ב-14 ביוני 2019, ג'יי-הופ ו-V, חבר נוסף ב-BTS, שיתפו פעולה עם זארה לארסון בסינגל "A Brand New Day" מתוך הפסקול הרשמי (אנ') של משחק המובייל BTS World (אנ').

### 2015 – הווה: פעילויות סולו

ג'יי-הופ בסיבוב ההופעות העולמי LOVE YOURSELF בסיאול, 2018
בשנת 2015 פורסם בסאונדקלאוד של הלהקה שיר הראפ "1 Verse", סימפול לשיר "El Chapo" (אנ') של דה גיים. זהו שיר הסולו הראשון של ג'יי-הופ, שאינו חלק מעבודתו עם BTS. השיר נשא אופי אפל יותר בהשוואה לאופי שהוא יתפרסם בו בהמשך הקריירה שלו, פנה לשונאי ג'יי-הופ, במיוחד אלה שהאזינו למוזיקה שלו רק כדי לבקר אותו, והציג את יכולתו להתאים את המלודיה והראפ על מנת לשקף את תוכן המילים.

ג'יי-הופ הוציא את מיקסטייפ הסולו הראשון שלו, "Hope World", ב-1 במרץ 2018, יחד עם הסינגל המוביל "Daydream", וידאו קליפ לסינגל "Airplane" יצא ב-6 במרץ. המיקסטייפ הופיע לראשונה במקום ה-63 והגיע לשיא במקום ה-38 ב-בילבורד 200, מה שהפך את ג'יי-הופ לזמר הסולו הקוריאני עם הדירוג הגבוה ביותר עד אז. "Daydream" הגיע לפסגת מצעד שירי העולם הדיגיטליים, והפך את ג'יי-הופ לאחד מעשרה אמנים קוריאנים בלבד, כולל BTS, שהגיעו למקום הראשון. הצלחת הבכורה של הסולו שלו הביאה אותו למקום השלישי במצעד "*Billboard* Twitter Real-Time" ולמקום ה-97 ב-"ארטיסט 100", שניהם בשבוע של העשירי במרץ - הוא הגיע לשיא במקום ה-91 ב"ארטיסט 100" בשבוע שלאחר מכן. הוא האמן הקוריאני החמישי, והסולן הקוריאני השני אחרי סיי, שנכנס למצעד של "ארטיסט 100". המיקסטייפ התפרסם בעשר מדינות ברחבי העולם, והסינגל "Daydream" בשלוש. הוא דורג במקום החמישי במצעד האלבומים העולמי של בילבורד לשנת 2018. לרגל יום השנה השלישי ליציאתו של Hope World, ג'יי-הופ הוציא את הגרסה המלאה של הרצועה הסוגרת שלו "Blue Side (Outro)". הגרסה באורך שלוש דקות הועלתה לעמוד של BTS ב-SoundCloud בחינם ב-1 במרץ 2021.

ב-27 בספטמבר 2019, ג'יי-הופ פרסם את הדואט "Chicken Noodle Soup", בהשתתפות הזמרת האמריקאית בקי ג'י. השיר הופיע לראשונה במקום ה-81 ב-בילבורד הוט 100.

ב-14 ביוני 2022, הכריזה הייב על ג'יי-הופ כחבר הראשון ב-BTS שהחל בקריירה כאמן סולו. לאלבום הסולו הראשון שלו *Jack in the Box*, שיצא ב-15 ביולי, קדם הסינגל המוביל "More" שיפורסם ב-1 ביולי. ג'יי-הופ ערך את הופעת הבכורה שלו בלולהפלוזה ב-31 ביולי, בתור האמן המרכזי של היום האחרון בפסטיבל. הוא האמן הדרום קוריאני הראשון שעמד בראש במה מרכזית בפסטיבל מוזיקה גדול בארצות הברית. בספטמבר השתתף ג'יי-הופ בסינגל Rush Hour (אנ') של קראש (אנ').

ג'יי-הופ היה מועמד לשישה פרסים, כולל אמן השנה ושיר השנה, בטקס פרסי המוזיקה האסייתית של Mnet (אנ') לשנת 2022. הוא ערך את ההופעה הראשונה שלו כאמן המרכזי ביום השני של הטקס, ב-30 בנובמבר. ב-15 בדצמבר הוכרז שג'יי-הופ ישתתף ב-"Dick Clark's New Year's Rockin' Eve" (אנ') ב-31 בדצמבר, שם יבצע את הסינגלים "= (Equal Sign)", "Chicken Noodle Soup" ו-"Butter (Holiday Remix)", ויופיע גם בטקס פרסי דיסק הזהב (אנ') בתאילנד ב-7 בינואר 2023.

סרט תיעודי בשם "J-Hope in the Box", המתעד את יצירת אלבום הבכורה של ג'יי-הופ והופעתו בלולהפלוזה, שוחרר להזרמה גלובלית ב-Weverse (אנ') ובדיסני+ בפברואר 2023. באותו חודש הוכרז ג'יי-הופ כשגריר המותג (אנ') של לואי ויטון. ב-3 במרץ פורסם הסינגל "On the Street" (אנ') בשיתוף פעולה עם הראפר האמריקאי ג'יי קול. ג'יי-הופ הפך לחבר הראשון ב-BTS שנכנס ל-40 המקומות הראשונים במצעד הסינגלים הבריטי לאחר שהשיר הופיע לראשונה במקום ה-37 וקבע שיא חדש כסולן הקוריאני עם המיקום הגבוה ביותר בתולדות המצעד באותה תקופה. בנוסף, הגיע השיר למקום ה-60 בבילבורד הוט 100, המיקום הגבוה ביותר של ג'יי-הופ במצעד.

ביג היט הוציאה במרץ 2024 סרט דוקומנטרי (אנ') בן שישה חלקים בשם *Hope on the Street*, בליווי אלבום הספיישל *Hope on the Street Vol. 1*. שני הפרויקטים שהוקלטו לפני שג'יי-הופ החל את שירות החובה הצבאי (אנ') שלו שנה קודם לכן, חקרו את שורשיו האמנותיים ואת הרקע של ריקודי הרחוב שלו. הפרק הראשון שודר ב-27 במרץ ברחבי העולם בפריים וידאו ובקוריאה הדרומית ב-TVING (אנ'), בעוד שהאלבום יצא בעקבותיו ב-29 במרץ, כשמתוכו פורסם "Neuron" עם גאקו (אנ') ויון מי-רה (אנ') כסינגל המוביל שלו.

שם
--

שם הבמה "ג'יי-הופ" נבחר כדי לבטא את רצונו להיות מקור תקווה למעריצי הלהקה. השם הוא בנוסף התייחסות למיתוס של תיבת הפנדורה, האומרת שאחרי שנפתחה וכל הרשע מבפנים יצא, הדבר היחיד שנשאר בעולם היה תקווה.

אומנותיות
---------

ג'יי-הופ מתואר כבעל טון אופטימי ואנרגטי. המיקסטייפ שלו, "Hope World", תואר כבעל אופי מהנה ושילוב של מגוון ז'אנרים מוזיקליים, כולל סינת'-פופ, טראפ, האוס, היפ הופ אלטרנטיבי, פאנק-סול ואלמנטים של רטרו. בביקורת שפרסם במגזין "The 405", אמד אוסמני שיבח את הקונספט וההפקה של המיקסטייפ, וכתב "ג'יי-הופ מציג יצירתיות יוצאת דופן, אישיות אמיתית ותחושת כיוון מגובשת לאורך 20 הדקות של הפרויקט". ג'ף בנג'מין מ-"*Fuse*" כתב שהסגנון האטמוספירי של "Blue Side", הרצועה הסוגרת של Hope World, "משאיר את המאזין סקרן לגבי ההמשך מג'יי-הופ". המילים של המיקסטייפ, ובמיוחד השיר הראשי "Daydream", זכו לשבחים במגזין בילבורד על העיסוק בקשיים שעומדים בפני אלילי נוער בקריירה שלהם, התייחסויות ספרותיות שונות והצגה מהנה של נושא רציני.

בינואר 2020, ג'יי-הופ קודם לחבר מלא באיגוד זכויות היוצרים של קוריאה למוזיקה.

### השראה

ג'יי-הופ תיאר את האופי ההרפתקני של "20,000 מיל מתחת למים" של ז'ול ורן ואת יצירותיהם של קייל, אמין וג'ואי בדאס כמשפיעים על סגנונו ועבודתו על "Hope World". גם נושא השלום סיפק בסיס לחלק גדול ממילותיו. בראיון למגזין "טיים" קבע ג'יי-הופ ש"זה יהיה פנטסטי להפוך לחלק מהשלווה האישית של מישהו דרך המוזיקה שלי". לדבריו, הרעיון של "ייצוג הדור המודרני" השפיע גם הוא על עבודתו על המוזיקה של BTS. ישנה גם התייחסות לסדרת המדע הבדיוני של דאגלס אדמס "מדריך הטרמפיסט לגלקסיה".

פעילות ציבורית
--------------

ג'יי-הופ בצילומים לקליפ "Boy with Luv" מרץ 2019
### פילנתרופיה

ביום הולדתו, 18 בפברואר 2019, תרם 100 מיליון וון דרום קוריאני (כ-288,000 ש"ח) לארגון קרן הילד הקוראני, כדי לתמוך בתלמידי התיכון שלמד בו בעיר מולדתו. בעבר תרם 150 מיליון וון (כ-433,000 ש"ח), בדצמבר 2018, אך ביקש שהתרומה תהיה פרטית. בדצמבר 2019 תרם עוד 100 מיליון וון. ב-17 בנובמבר 2020 תרם 100 מיליון וון לילדים החווים קושי כלכלי בזמן מגפת הקורונה. ב-18 בפברואר 2021 תרם 150 מיליון וון לילדים עם לקות ראייה ושמיעה. ב-4 במאי 2021, לכבוד יום הילדים, תרם 100 מיליון וון לילדים שנפגעו מאלימות בטנזניה. בדצמבר תרם עוד 100 מיליון וון, לכיסוי הוצאות חימום לילדים ממשפחות מעוטות הכנסה, למתקני טיפול בילדים, ועבור הוצאות רפואיות לילדים חולים. ג'יי-הופ תרם סכום מצטבר של 800 מיליון וון לקרן הילד הקוריאני מאז 2018, והוא חבר במועדון "גרין נובל" המכיר בתורמים בעלי ערך גבוה, של קרן הילד הקוריאני.

ב-18 באוגוסט 2022 תרם ג'יי-הופ 100 מיליון וון כדי לעזור לנפגעי השיטפונות בדרום קוריאה ב-2022 דרך אגודת הסיוע הקוריאנית לאסונות, "הופ ברידג'". בפברואר 2023 תרם 100 מיליון וון, באמצעות קרן יוניצ"ף הקוריאנית, לסיוע לילדים שנפגעו ברעידת האדמה בטורקיה ובסוריה.

### השפעה

ב-2018 הוענק לו מסדר ההצטיינות התרבותי בדרגה 5 על ידי נשיא דרום קוריאה מון ג'ה-אין יחד עם שאר חברי הקבוצה.

באותה שנה קיבל את כמות הלייקים הגבוהה ביותר בטוויטר, לאחר שפרסם את גרסתו לאתגר In My Feelings של הראפר דרייק.

ביולי 2021 מונה ג'יי-הופ, יחד עם שאר חברי BTS, לשגריר נשיאותי מיוחד "לתרבות ולדורות הבאים" בידי נשיא דרום קוריאה, מון ג'יאה-אין, על מנת לעזור "להוביל את סדר היום העולמי לדורות הבאים" ו"להרחיב את המאמצים הדיפלומטיים ואת מעמדה העולמי של קוריאה הדרומית בקהילה הבינלאומית".

חיים אישיים
-----------

בשנת 2016, ג'יי-הופ רכש דירה בדרום קוריאה בשווי 1.6 מיליון דולר לשימושו האישי. החל משנת 2018, הוא מתגורר בהנאם-דונג, סיאול, דרום קוריאה עם חבריו ללהקה.

ב-18 באפריל 2023 התגייס לצבא קוריאה הדרומית כחייל בשירות פעיל במרכז ההכשרה לגיוס במחוז גנגוון, דרום קוריאה (אנ'). לאחר השלמת הכשרתו הבסיסית במאי 2023, מונה ג'יי-הופ לעוזר מדריך אימונים בחטיבת הרגלים ה-36 בוונג'ו (אנ').

דיסקוגרפיה
----------

|  |  |
| --- | --- |
|  |  ראו גם – **דיסקוגרפיית האלבומים של BTS, דיסקוגרפיית הסינגלים של BTS** |

### אלבומי אולפן

| שם | פרטים | מיקומי שיא במצעדים | מכירות | תארים |
| --- | --- | --- | --- | --- |
| קוריאה (אנ') | אוסטרליה | קנדה | פינלנד | צרפת | גרמניה | יפן | ניו זילנד | בריטניה | ארצות הברית |
| *Jack in the Box* (אנ') | * פורסם: ב-15 ביולי 2022
* חברת תקליטים: ביג היט
* פורמטים: הורדה דיגיטלית, סטרימינג
 | 3 | 27 | 43 | 3 | 7 | 29 | 2 | 30 | 67 | 6 | * יפן: 30,407
* קוריאה: 1,123,777
* ארצות הברית: 72,000
 | * KMCA: פלטינה
* KMCA: פלטינה ×2
 |
| *Hope on the Street Vol. 1* | * פורסם: ב-29 במרץ 2024
* חברת תקליטים: ביג היט
* פורמטים: הורדה דיגיטלית, סטרימינג
 | 2 | 62 | — | 38 | 6 | 10 | 2 | 29 | 38 | 5 | * יפן: 31,421
* קוריאה: 505,592
* ארצות הברית: 44,00
 |  |

### אלבומי מיקסטייפ

| שם | פרטים | מיקומי שיא במצעדים | מכירות |
| --- | --- | --- | --- |
| אוסטרליה | קנדה | צרפת | יפן | הולנד (אנ') | נורווגיה | ניו זילנד | שוודיה | ארצות הברית | עולמי |
| *Hope World* (אנ') | * פורסם: 2 במרץ 2018
* חברת תקליטים: ביג היט
* פורמטים: הורדה דיגיטלית, סטרימינג
 | 13 | 35 | 160 | 13 | 34 | 14 | 23 | 30 | 38 | 1 | * ארצות הברית: 21,000
 |

### סינגלים

#### כאמן מוביל

| שם | שנה | מיקומי שיא במצעדים | מכירות | אלבומים |
| --- | --- | --- | --- | --- |
| קוריאה | קנדה | הונגריה | אירלנד | יפן | ניו זילנד | בריטניה | ארצות הברית | עולמי | גלובלי |
| כאמן מוביל |
| "Daydream" (백일몽) | 2018 | — | — | — | — | 80 | — | — | — | 1 | — | * ארצות הברית: 5,000
 | *Hope World* (אנ') |
| "Airplane" | — | — |  | — | — | — | — | — | 5 | — | — |
| "Chicken Noodle Soup" (בהשתתפות בקי ג'י) | 2019 | — | 55 | — | 80 | — | 13 | 82 | 81 | 1 | — | * ארצות הברית: 11,000
 | סינגל שלא מתוך אלבום |
| "More" (אנ') | 2022 | 98 | 75 | — | 75 | — | 6 | 70 | 82 | 1 | 15 | * יפן: 1,849 (דיגיטלי)
* ארצות הברית: 12,000
* עולמי: 26,000
 | *Jack in the Box* (אנ') |
| "Arson (방화)" | 149 | — | — | — | — | 9 | — | 96 | 1 | 38 |  |
| "On the Street" (אנ') (עם ג'יי קול) | 2023 | 36 | 58 | 2 | 57 | 75 | 4 | 37 | 60 | — | 16 | * יפן: 9,622 (דיגיטלי)
 | סינגל שלא מתוך אלבום |
| "Neuron" (עם גאקו (אנ') ויון מי-רה (אנ')) | 2024 | 140 | — | — | — | — | 16 | — | — | 1 | 84 | * יפן: 2,581
 | *Hope on the Street Vol. 1* |
| "—" מציין סינגל שלא נכנס למצעדים או לא הופץ באזור זה. |

#### כאמן משתתף

| שם | שנה | מיקומי שיא במצעדים | מכירות | אלבומים |
| --- | --- | --- | --- | --- |
| קוריאה | הונגריה | יפן | ניו זילנד | עולמי | בילבורד גלובל 200 |
| "Animal" (גרסת רדיו)
ג'ו קוון (אנ') בהשתתפות ג'יי-הופ | 2012 | 36 | — | — | — | — | — | * קוריאה: 166,354
 | *I'm Da One* |
| "Rush Hour" (אנ')
(קראש (אנ') בהשתתפות ג'יי-הופ) | 2022 | 4 | 17 | 47 | 17 | 1 | 102 | * יפן: 1,509 (דיגיטלי)
 | סינגל שלא מתוך אלבום |
| "—" מציין סינגל שלא נכנס למצעדים או לא הופץ באזור זה. |

### שירי מצעדים אחרים

| שם | שנה | מיקומי שיא במצעדים | מכירות | אלבום |
| --- | --- | --- | --- | --- |
| קוריאה (אנ') | קנדה | הונגריה | יפן | ניו זילנד | בריטניה | עולמי |
| "Intro: Boy Meets Evil" | 2016 | 31 | — | — | — | — | — | 9 | * קוריאה: 54,404
 | *Wings* |
| "Mama" | 22 | — | — | — | — | — | 13 | * קוריאה: 83,332
 |
| "Base Line" | 2018 | — | — | — | — | — | — | 8 | — | *Hope World* |
| "Hangsang" (בהשתתפות סופרם בוי) | — | — | — | — | — | — | 11 |
| "Hope World" | — | — | — | — | — | — | 6 |
| "P.O.P (Piece of Peace) pt.1" | — | — | — | — | — | — | 12 |
| "Trivia 起: Just Dance" | 42 | — | 12 | — | — | 61 | 7 | * ארצות הברית: 10,000
 | *Love Yourself: Answer* |
| "Pandora's Box" | 2022 | — | — | — | — | — | — | 4 | — | *Jack in the Box* |
| "Stop" | — | — | — | — | — | — | 6 |
| "(Equal Sign) =" | — | 42 | — | — | — | — | 2 |
| "...What If" | — | 49 | — | — | — | — | 6 |
| "Safety Zone" | — | — | — | — | — | — | 3 |
| "Future" | — | 50 | — | — | — | — | 5 |
| "!?Huh" (אגוסט D בהשתתפות ג'יי-הופ) | 2023 | — | 28 | — | — | — | — | 3 | *D-Day* (אנ') |
| "On the Street" (גרסת סולו) | 2024 | — | — | — | — | — | — | 3 | *Hope On the Street Vol. 1* |
| "...I Wonder" (עם ג'ונגקוק) | — | — | — | 15 | 31 | — | 2 | * יפן: 2,581
 |
| "I Don't Know" (עם הו יון-ג'ין (אנ')) | — | — | — | — | — | — | 4 | — |
| "...What If" (מיקס ריקוד) (עם ג'ינבו דה סופר פריק) | — | — | — | — | — | — | 5 |
| "—" מציין סינגל שלא נכנס למצעדים או לא הופץ באזור זה. |

### ככותב

ג'יי-הופ בטקס פרסי דיסק הזהב ה-33 ב-6 בינואר 2019
ראו בערך: רשימת השירים שנכתבו ע"י ג'יי-הופ (אנ').

### שירים אחרים

| שם | שנה | אמנים אחרים |
| --- | --- | --- |
| "1 Verse" | 2015 | — |
| "Ddaeng (땡)" | 2018 | RM, שוגה |
| "Blue Side" | 2021 | — |

פילמוגרפיה
----------

|  |  |
| --- | --- |
|  |  ראו גם – **וידאוגרפיה של BTS** |

### טלוויזיה

ג'יי הופ ב-27 בפברואר 2019

| תוכנית | שנה | תפקיד | הערות |
| --- | --- | --- | --- |
| *Inkigayo* | 2016 | אורח | V, מונביאול & וויין |
| *Show! Music Core* | עם ג'ונגקוק |
| *M! Countdown* | 2017 | עם RM & ג'ימין |
| עם ג'ימין & ג'ין |
| *Under Nineteen* | 2019 | עצמו | מורה לריקוד; פרק 10 |
| *IU's Palette* | 2022 | פרק 14 |
| *J-Hope in the Box* | 2023 | דוקומנטרי; זמין ב-Weverse (אנ') וב-דיסני+ |
| *Hope on the Street* | 2024 | סדרה דוקומנטרית; זמין בפריים וידאו וב-TVING (אנ') |

### סרטוני מוזיקה

| שם | שנה | מבצעים נוספים | במאי/ים | תיאור |
| --- | --- | --- | --- | --- |
| "Boy Meets Evil" | 2016 | — | GDW | טריילר קאמבק |
| "Daydream" | 2018 | יונג-סאוק צ'וי (לומפנס) |  |
| "Airplane" | GDW |  |
| "Chicken Noodle Soup" | 2019 | בקי ג'י | יונג-סאוק צ'וי (לומפנס) |  |
| "Outro: Ego" | 2020 | — | יוג'און קו |  |
| "More" (אנ') | 2022 | לי סוהו |  |
| "Arson" |  |
| "Rush Hour" (אנ') | קראש (אנ') | בנג'איוב |  |
| "On the Street" (אנ') | 2023 | ג'יי קול | יונג-סאוק צ'וי (לומפנס) | ג'יי-הופ הולך ורוקד ברחובות ניו יורק תוך כדי ביצוע השיר. בין הסצנות שלו יש צילומים של ג'יי קול על גג בניין בעיר. ג'יי-הופ רוקד פריסטייל בתחנת הרכבת התחתית באוורי בזמן שקול מבצע את הראפ שלו. לבסוף, ג'יי-הופ מצטרף לקול על הגג. |
| "Neuron" | 2024 | גאקו (אנ') ויון מי-רה (אנ') |  | הוצג כ"סרט קולנוע רשמי" לליווי השיר. נער צעיר מתבונן ברחובות העיר סביבו ובתושביה השונים מבעד לעדשת מצלמתו ותוך כדי נסיעה במונית. המונטאז' המוצג של הסצנות יוצר קולאז' מרגש של נוף העיר. אף אחד מהאמנים לא מופיע בסרטון, אך הם מבצעים את השיר ברקע. |

* ג'יי-הופ הופיע בסרט קצר בבימויו של יונג-סוק צ'וי מלומפנס, בשם "BTS Wings Short Film #6 MAMA", שיצא בספטמבר 2016 לקידום אלבום האולפן הרביעי של BTS *Wings*.

פרסים ומועמדויות
----------------

|  |  |
| --- | --- |
|  |  ראו גם – **פרסים ומועמדויות של BTS** |

| פרס | שנה | קטגוריה | מועמדים | תוצאה |
| --- | --- | --- | --- | --- |
| פרסי המוזיקה של סירקל צ'ארט (אנ') | 2023 (אנ') | שיר השנה - יולי | "More" (אנ') | **מועמדות** |
| שיר השנה - יולי | "Arson" | **מועמדות** |
| שיר השנה - ספטמבר | "Rush Hour" (אנ') (עם קראש (אנ')) | **מועמדות** |
| פרסי המוזיקה של פאקט (אנ') | 2023 | המוזיקה הכי טובה (אביב) | "On the Street" (אנ') (עם ג'יי קול) | **מועמדות** |
| פרס בחירת כוכב המעריצים - פרטני | ג'יי-הופ | **מועמדות** |
| פרס הפופולריות של איידול-פלוס | **מועמדות** |
| פרסי דיסק הזהב (אנ') | 2023 (אנ') | אוהדים תאילנדים | **זכייה** |
| האלבום הטוב ביותר | *Jack in the Box* (אנ') | **מועמדות** |
| פרס האמן הפופולרי ביותר | ג'יי-הופ | **מועמדות** |
| פרסי המוזיקה של האנטאו (אנ') | 2024 (אנ') | אמן השנה | ג'יי-הופ | **מועמדות** |
| פרסי המוזיקה של iHeartRadio | 2024 (אנ') | אהוב על המסך | *J-Hope in the Box* | **זכייה** |
| פרס גראמי | 2023 | אלבום השנה | *Music of the Spheres* | **מועמדות** |
| פרסי ההיפ הופ הקוריאני (אנ') | 2023 | שיר ה-R&B של השנה | "Rush Hour" (עם קראש) | **זכייה** |
| פרסי MAMA | 2022 (אנ') | פרס תרבות וסטייל | ג'יי-הופ | **זכייה** |
| האמן הגברי הפופולרי ביותר | **זכייה** |
| אמן השנה (אנ') | **מועמדות** |
| שיתוף הפעולה הטוב ביותר (אנ') | "Rush Hour" (עם קראש) | **מועמדות** |
| שיר השנה (אנ') | "More" | **מועמדות** |
| "Rush Hour" (עם קראש) | **מועמדות** |
| האמן הגברי הטוב ביותר (אנ') | ג'יי-הופ | **מועמדות** |
| מוזיקה אורבנית & היפ הופ הטובה ביותר | "More" | **מועמדות** |
| 2023 | ביצועי הראפ וההיפ הופ הטובים ביותר (אנ') | "On the Street" (עם ג'יי קול) | **מועמדות** |
| שיר השנה | **ר. ארוכה** |
| פרסי המוזיקה של סיאול (אנ') | 2023 (אנ') | פרס בונסאנג | *Jack in the Box* | **מועמדות** |
| פרס K-wave | ג'יי-הופ | **מועמדות** |
| פרס פופולריות | **מועמדות** |
| בחירת המעריצים - אפריל | **מועמדות** |
| 2024 (אנ') | הפרס המיוחד של היילו | **מועמדות** |
| הפרס המרכזי (בונסאנג) | **מועמדות** |
| פרס פופולריות | **מועמדות** |

קישורים חיצוניים
----------------

ויקישיתוף מדיה וקבצים בנושא **ג'יי-הופ** בוויקישיתוף
* 

* אתר האינטרנט הרשמי של ג'יי-הופ (באנגלית)
* ג'יי-הופ, ברשת החברתית אינסטגרם

* ג'יי-הופ, במסד הנתונים הקולנועיים IMDb (באנגלית)

* ג'יי-הופ, באתר AllMovie (באנגלית)

* ג'יי-הופ, באתר Metacritic (באנגלית)

* ג'יי-הופ, באתר ספוטיפיי

* ג'יי-הופ, באתר Last.fm (באנגלית)

* ג'יי-הופ, באתר AllMusic (באנגלית)

* ג'יי-הופ, באתר MusicBrainz (באנגלית)

* ג'יי-הופ, באתר Yandex.Music (ברוסית)

* ג'יי-הופ, באתר Discogs (באנגלית)

* ג'יי-הופ, באתר Genius

ביאורים
-------

1. ↑  הקרן לילדי המטריה הירוקה
2. ↑  "Daydream" הגיע למקום השביעי במצעד הסינגלים של NZ Heatseeker.
3. ↑  "Arson" לא נכנס לקנדה הוט 100, אלא הופיע לראשונה במקום ה-27 במצעד מכירות השירים הדיגיטליים הקנדי.
4. ↑  "On the Street" לא נכנס למצעד שירי העולם הדיגיטליים, אלא הופיע לראשונה במקום השני במצעד השירים הדיגיטליים.
5. 1 2 3  פורסם כשיר של BTS, אך ג'יי-הופ מבצע את השיר לבד
6. ↑  ככותב

הערות שוליים
------------

1. ↑  Tamar Herman, Get To Know BTS: J-Hope, Billboard, ‏5 במאי 2017
2. ↑  Tamar Herman, BTS’ J-Hope & V Usher In ‘A Brand New Day’ In Collab with Zara Larsson: Stream It Now, Billboard, ‏5 במאי 2019
3. ↑  Kristine Kwak, ‏BTS' J-Hope on New Album 'Jack in the Box,' Lollapalooza, and More, באתר הרולינג סטון, 15 ביולי 2022
4. ↑  Tamar Herman, BTS’ J-Hope Delivers ‘Daydream’ Video From ‘Hope World’ Mixtape, Billboard, ‏5 בפברואר 2018
5. ↑  Tamar Herman, BTS’ J-Hope Flies Solo With ‘Airplane’ Music Video: Watch, Billboard, ‏3 בפברואר 2018
6. ↑  Lars Brandle, J-Hope Becomes First Solo BTS Member to Crack U.K. Top 40, Billboard, ‏1 בפברואר 2023
7. ↑  Aisling Moloney, Meet the BTS band members – from Rap Monster to Jungkookie to J-Hope, Metro.co.uk, ‏4 בנובמבר 2017
8. ↑  Raisa Bruner, j-hope of K-Pop Sensation BTS Has His Own Story to Tell on New Solo Mixtape, Time, ‏6 בפברואר 2018

| BTS |
| --- |
| ג'ימין • V • ג'ונגקוק • RM • ג'ין • שוגה • ג'יי-הופ  דיסקוגרפיית אלבומים • דיסקוגרפיית סינגלים • וידאוגרפיה • פרסים ומועמדויות • סיבובי הופעות |
| אלבומי אולפן | 

|  |  |
| --- | --- |
| קוריאנית | *Dark & Wild* • *Wings* • *Love Yourself: Tear* • *Map of the Soul: 7* • *BE* |
| יפנית | *Wake Up* • *Youth* • *Face Yourself* • *Map of the Soul: 7 – The Journey* |

 |
| מיני-אלבומים | *?O!RUL8,2* • *Skool Luv Affair* • *The Most Beautiful Moment in Life, Pt. 1* • *The Most Beautiful Moment in Life, Pt. 2* • *Love Yourself: Her* • *Map of the Soul: Persona* |
| אלבומי אוסף | 

|  |  |
| --- | --- |
| קוריאנית | *The Most Beautiful Moment in Life: Young Forever* • *Love Yourself: Answer* • *Proof* |
| יפנית | *BTS, the Best* |

 |
| אלבומי סינגל | *2 Cool 4 Skool* • *Butter* |
| סינגלים | 

|  |  |
| --- | --- |
| קוריאנית | "Run" • "Dope" • "Fire" • "I Need U" • "Save Me" • "Blood Sweat & Tears" • "Spring Day" • "Not Today" • "DNA" • "Mic Drop" • "Fake Love" • "Idol" • "Boy with Luv" • "Make It Right" • "Black Swan" • "On" • "Life Goes On" • "My Universe" • "Yet to Come (The Most Beautiful Moment)" • "Take Two" |
| יפנית | "Don't Leave Me" • "Airplane Pt. 2" • "Lights" • "Stay Gold" • "Film Out" |
| אנגלית | "Dynamite" • "Butter" • "Permission to Dance" |

 |
| שיתופי פעולה | "Savage Love (Laxed – Siren Beat)" • "Waste It on Me" |
| שירים נוספים | "All Night" • "A Brand New Day" • "Serendipity" • "Euphoria" • "Singularity" • "Epiphany" • "Intro: Persona" • "Home" • "Dionysus" • "Dream Glow" • "Heartbeat" • "Filter" • "Blue & Grey" |
| סיבובי הופעות | The Red Bullet Tour • The Most Beautiful Moment in Life On Stage Tour • The Wings Tour • Love Yourself World Tour • Map of the Soul Tour |
| פילמוגרפיה | Run BTS • Burn the Stage: The Movie • Love Yourself in Seoul • Bring the Soul: The Movie • Break the Silence: The Movie • BTS In the Soop |
| ערכים קשורים | ביג היט מיוזיק • קולומביה רקורדס • BTS World • Save Me • Youth • *Beyond the Story* |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb18041436f (data)
* GND: 1301003441
* ISNI: 0000 0004 6641 0774
* MusicBrainz: b3977da4-f899-4328-921b-ecc599a5618a
* NLK: KAC2018M4126
* VIAF: 1643154592505843370008
* WorldCat: viaf-1643154592505843370008

 |